***Suvestinė redakcija nuo 2016-01-01***

*Įsakymas paskelbtas: Žin. 2010, Nr. ; Žin. 2010, Nr. , i. k. 11020AAISAK00VAS-14*

**AUDITO IR APSKAITOS TARNYBOS DIREKTORIAUS**



**Į S A K Y M A S**

**DĖL 5-OJO VERSLO APSKAITOS STANDARTO „PINIGŲ SRAUTŲ ATASKAITA“ TVIRTINIMO**

2010 m. birželio 4 d. Nr. VAS-14

Vilnius

Vadovaudamasis Lietuvos Respublikos buhalterinės apskaitos įstatymo (Žin., 2001, Nr. [99-3515](https://www.e-tar.lt/portal/lt/legalAct/TAR.43178AA9832E)) 3 straipsnio 4 dalimi ir atsižvelgdamas į Apskaitos standartų komiteto 2010 m. gegužės 27 d. nutarimą Nr. 24-12-1.4:

1. T v i r t i n u 5-ąjį verslo apskaitos standartą „Pinigų srautų ataskaita“ (pridedama).

2. P r i p a ž į s t u netekusiais galios:

2.1. Viešosios įstaigos Lietuvos Respublikos apskaitos instituto standartų tarybos 2003 m. gruodžio 18 d. nutarimo Nr. 1 „Dėl apskaitos standartų patvirtinimo“ (Žin., 2004, Nr. [20-616](https://www.e-tar.lt/portal/lt/legalAct/TAR.61E83B14A999)) 5 punktą;

2.2. Viešosios įstaigos Lietuvos Respublikos apskaitos instituto direktoriaus 2006 m. lapkričio 20 d. įsakymą Nr. VAS-13 „Dėl 5-ojo verslo apskaitos standarto „Pinigų srautų ataskaita“ pakeitimo“ (Žin., 2006, Nr. [127-4883](https://www.e-tar.lt/portal/lt/legalAct/TAR.B0F23C6B2543)).

Šis įsakymas įsigalioja 2011 m. sausio 1 d.

Direktorius Audrius Linartas

PATVIRTINTA

Viešosios įstaigos Audito

ir apskaitos tarnybos direktoriaus

2010 m. birželio 4 d. įsakymu Nr. VAS-14

**5-ASIS VERSLO APSKAITOS STANDARTAS „PINIGŲ SRAUTŲ ATASKAITA“**

**I. BENDROSIOS NUOSTATOS**

1. Šio standarto tikslas – nurodyti, kaip turi būti pateikiama informacija apie įmonės pinigų ir pinigų ekvivalentų pasikeitimus per ataskaitinį laikotarpį.

2. Šis standartas nustato pinigų srautų ataskaitos sudarymo, pinigų srautų grupavimo į pagrindinės, investicinės ir finansinės veiklos pinigų srautus tvarką, ataskaitų formas, išskyrus konsoliduotąsias ir kai kurių specialiųjų sričių įmonių pinigų srautų ataskaitas, kurių formos pateikiamos tų įmonių apskaitai skirtuose standartuose. Pinigų srautų ataskaitų formos pateikiamos šio standarto prieduose:

2.1. visoms įmonėms, išskyrus valstybės įmones ir savivaldybės įmones, – 1 ir 2 prieduose;

2.2. valstybės įmonėms ir savivaldybės įmonėms – 3 ir 4 prieduose.

*Punkto pakeitimai:*

*Nr. ,
2015-05-28,
paskelbta TAR 2015-06-01, i. k. 2015-08506*

21. Mažos įmonės, savo nuožiūra pasirinkusios rengti pinigų srautų ataskaitą, šią ataskaitą sudaro pagal standarto 1 ir 2 prieduose pateiktas pinigų srautų ataskaitos formas.“

*Papildyta punktu:*

*Nr. ,
2015-05-28,
paskelbta TAR 2015-06-01, i. k. 2015-08506*

**II. PAGRINDINĖS SĄVOKOS**

3. Pagrindinės šio standarto sąvokos:

3.1. **Finansinės veiklos pinigų srautai** – pinigų srautai, susidarantys pakitus įmonės nuosavam kapitalui ir dėl skolinimosi atsiradusiems įsipareigojimams.

3.2. **Investicinės veiklos pinigų srautai** – pinigų srautai, susidarantys įsigijus investavimo objektų ar juos perleidus.

3.3. **Nerealizuotas valiutos kursų pokytis** – valiutinių straipsnių likučių perkainojimo rezultatas paskutinę ataskaitinio laikotarpio dieną.

3.4. **Pagrindinės veiklos pinigų srautai** – pinigų srautai, susidarantys iš įmonės veiklos, išskyrus finansinę ir investicinę veiklą.

3.5. **Pinigų ekvivalentai** – trumpalaikės (iki trijų mėnesių) likvidžios investicijos, kurios gali būti greitai iškeičiamos į tam tikras pinigų sumas ir kurių vertės pokyčio rizika yra nereikšminga. Investicijos į nuosavybės vertybinius popierius nepriskiriamos prie pinigų ekvivalentų.

3.6. **Pinigų srautai** – pinigų ir pinigų ekvivalentų įplaukos ir išmokos per ataskaitinį laikotarpį.

3.7. **Realizuotas valiutos kursų pokytis** – valiutinių ūkinių operacijų rezultatas, susidarantis dėl nevienodo valiutos kurso ūkinės operacijos registravimo ir atsiskaitymo dieną.

31. Kitos šiame standarte vartojamos sąvokos turi tą pačią reikšmę, kaip Lietuvos Respublikos buhalterinės apskaitos, Lietuvos Respublikos įmonių finansinės atskaitomybės ir Lietuvos Respublikos įmonių grupių konsoliduotosios finansinės atskaitomybės įstatymuose ir kituose verslo apskaitos standartuose.

*Papildyta punktu:*

*Nr. ,
2015-05-28,
paskelbta TAR 2015-06-01, i. k. 2015-08506*

**III. PINIGŲ SRAUTŲ GRUPAVIMAS**

4. Ataskaitinio laikotarpio pinigų srautai pinigų srautų ataskaitoje turi būti grupuojami pagal pagrindinę, investicinę ir finansinę veiklą.

5. Pinigais šiame standarte suprantami pinigai įmonės kasoje ir bankų sąskaitose. Bet koks pinigų išmokėjimas šiame standarte laikomas išmokomis.

6. Pinigų srautus įmonės grupuoja pačios, atsižvelgdamos į savo veiklos pobūdį ir šio standarto reikalavimus.

7. Iš investicinės ir finansinės veiklos atsirandantys palūkanų ir dividendų pinigų srautai turi būti pateikiami atskirai. Jie gali būti grupuojami į įmonės pagrindinės, investicinės arba finansinės veiklos pinigų srautus. Gauti bei išmokėti dividendai ir palūkanos gali būti priskiriami pagrindinės veiklos pinigų srautams arba gauti dividendai ir palūkanos gali būti priskiriami investicinei veiklai, o sumokėti – finansinei veiklai. Apskaitos politikoje turi būti numatyta, kur pateikiami tokio pobūdžio pinigų srautai.

8. Atskira ūkinė operacija gali sukurti pinigų srautus, kurie gali būti klasifikuojami skirtingai. Pavyzdžiui, kai grąžinant paskolą grąžinamoji suma apima ne tik paskolos dalį, bet ir palūkanas, palūkanos gali būti priskirtos prie įmonės pagrindinės veiklos, o grąžinama paskolos dalis – prie finansinės veiklos pinigų srautų.

**IV. PAGRINDINĖ ĮMONĖS VEIKLA**

9. Įmonės pagrindinės veiklos pinigų srautai parodo, kiek pagrindinė (gamybinė, prekybinė, paslaugų teikimo) įmonės veikla, išskyrus investicinę ir finansinę, gali kurti pinigų srautus. Šie pinigų srautai yra pagrindinis finansavimo šaltinis, leidžiantis palaikyti ir plėtoti įmonės veiklą, grąžinti paskolas, išmokėti dividendus bei daryti naujas investicijas.

10. Įmonės pagrindinės veiklos pinigų įplaukų pavyzdžiai:

10.1. pinigų įplaukos už parduotas prekes ir suteiktas paslaugas;

10.2. su komisiniais mokesčiais, autorių ir gretutinėmis teisėmis, patentu, licencija, franšize ir panašiomis teisėmis susijusios pinigų įplaukos;

10.3. pinigų įplaukos, gautos pirkėjams iš anksto sumokėjus už prekes;

10.4. pinigų įplaukos, gautos susigrąžinus prekybines skolas;

10.5. gautos draudimo išmokos;

10.6. pinigų įplaukos pardavus įsigytus kitų įmonių vertybinius popierius (pavyzdžiui, akcijas, obligacijas) ir kitas investicijas (jei šios įplaukos pagal apskaitos politiką priskiriamos pagrindinei veiklai);

10.7. iš kitų įmonių gauti dividendai (jei šios įplaukos pagal apskaitos politiką priskiriamos pagrindinei veiklai);

10.8. gautos palūkanos (jei šios įplaukos pagal apskaitos politiką priskiriamos pagrindinei veiklai).

*Punkto pakeitimai:*

*Nr. ,
2015-05-28,
paskelbta TAR 2015-06-01, i. k. 2015-08506*

11. Įmonės pagrindinės veiklos pinigų išmokų pavyzdžiai:

11.1. pinigų išmokos žaliavų, prekių ir paslaugų tiekėjams;

11.2. pinigų išmokos įmonės darbuotojams;

11.3. sumokėti mokesčiai;

11.4. sumokėtos draudimo įmokos;

11.5. sumokėti dividendai (jei šios išmokos pagal apskaitos politiką priskiriamos prie pagrindinės veiklos);

11.6. sumokėtos palūkanos (jei šios išmokos pagal apskaitos politiką priskiriamos prie pagrindinės veiklos).

12. Jei pardavus įsigytus kitų įmonių vertybinius popierius (pavyzdžiui, akcijas, obligacijas) ir kitas investicijas pagal apskaitos politiką pinigų įplaukos priskiriamos pagrindinei veiklai, tai perkant kitų įmonių vertybinius popierius ir kitas investicijas pinigų išmokos taip pat priskiriamos pagrindinei veiklai.

**V. INVESTICINĖ ĮMONĖS VEIKLA**

13. Investicinės veiklos pinigų srautai parodo pinigų sumas, per ataskaitinį laikotarpį išleistas įsigyjant investicijas, taip pat pinigų įplaukas tokias investicijas perleidžiant.

14. Įmonės investicinės veiklos pinigų įplaukų pavyzdžiai:

14.1. pinigų įplaukos perleidžiant nematerialųjį ir ilgalaikį materialųjį turtą;

14.2. pinigų įplaukos susigrąžinant paskolas iš trečiųjų asmenų;

14.3. pinigų įplaukos pardavus kitų įmonių vertybinius popierius ir kitas investicijas (jei šios įplaukos pagal apskaitos politiką priskiriamos prie investicinės veiklos);

14.4. iš kitų įmonių gauti dividendai (jei šios įplaukos pagal apskaitos politiką priskiriamos prie investicinės veiklos);

14.5. gautos palūkanos už suteiktas paskolas ir investicijas (jei šios įplaukos pagal apskaitos politiką priskiriamos prie investicinės veiklos);

14.6. pinigų įplaukos susigrąžinant terminuotuosius indėlius, išskyrus trumpalaikes investicijas, kurios priskiriamos pinigų ekvivalentams.

15. Įmonės investicinės veiklos pinigų išmokų pavyzdžiai:

15.1. pinigų išmokos įsigyjant nematerialųjį ir ilgalaikį materialųjį turtą;

15.2. pinigų išmokos statant, rekonstruojant ar remontuojant ilgalaikį materialųjį turtą, kuriuo įmonė disponuoja ir kurio vertė yra didinama;

15.3. pinigų išmokos skolinant pinigus tretiesiems asmenims;

15.4. pinigų pervedimas į terminuotųjų indėlių sąskaitą, išskyrus trumpalaikes investicijas, kurios priskiriamos pinigų ekvivalentams.

16. Jei pardavus įsigytus kitų įmonių vertybinius popierius (pavyzdžiui, akcijas, obligacijas) ir kitas investicijas pagal apskaitos politiką pinigų įplaukos priskiriamos investicinei veiklai, tai perkant kitų įmonių vertybinius popierius ir kitas investicijas pinigų išmokos taip pat priskiriamos investicinei veiklai.

**VI. FINANSINĖ ĮMONĖS VEIKLA**

17. Įmonės finansinės veiklos pinigų srautai parodo, kaip per ataskaitinį laikotarpį įmonė naudojosi išoriniais finansavimo šaltiniais.

18. Įmonės finansinės veiklos pinigų įplaukų pavyzdžiai:

18.1. pinigų įplaukos išleidžiant visų rūšių akcijas;

18.2. pinigų įplaukos išleidžiant obligacijas ir kitus vertybinius popierius;

18.3. pinigų įplaukos skolinantis (neatsižvelgiant į grąžinimo terminą) iš trečiųjų asmenų (tarp jų ir kredito įstaigų);

18.4. pinigais gautos dotacijos, skirtos įsigyti ilgalaikį turtą.

19. Įmonės finansinės veiklos pinigų išmokų pavyzdžiai:

19.1. pinigų išmokos, sumokamos už superkamas savas akcijas;

19.2. sumokėti dividendai (jei šios išmokos pagal apskaitos politiką priskiriamos prie finansinės veiklos);

19.3. pinigų išmokos, sumokamos išperkant anksčiau įmonės išleistas obligacijas ir kitus vertybinius popierius;

19.4. paskolų grąžinimas;

19.5. už paskolas sumokėtos palūkanos (jei šios išmokos pagal apskaitos politiką priskiriamos prie finansinės veiklos);

19.6. pinigų išmokos už lizingą (finansinę nuomą).

**VII. ĮMONĖS PAGRINDINĖS VEIKLOS PINIGŲ SRAUTŲ PATEIKIMAS**

20. Įmonės pagrindinės veiklos pinigų srautai gali būti pateikiami tiesioginiu arba netiesioginiu būdu.

21. Tiesioginiu būdu pateikiant pagrindinės veiklos pinigų srautus, ataskaitoje parodomos apibendrintos pinigų įplaukos ir pinigų išmokos per ataskaitinį laikotarpį.

22. Pinigų srautų ataskaitą rengiant tiesioginiu būdu, duomenys apie pinigų įplaukas ir išmokas pateikiami kartu su pridėtinės vertės mokesčiu. Duomenys apie pinigų įplaukas ir išmokas gali būti gaunami:

22.1. iš apskaitos įrašų, t. y. apibendrinant pinigų apyvartas;

22.2. perskaičiuojant pelno (nuostolių) ataskaitos rodiklius (pajamas ir sąnaudas) į pinigų įplaukas ir išmokas.

23. Netiesioginiu būdu pateikiant pagrindinės veiklos pinigų srautus, ataskaitinio laikotarpio grynasis pelnas (nuostoliai) perskaičiuojamas į ataskaitinio laikotarpio pinigų kiekį, gautą arba išleistą pagrindinėje įmonės veikloje.

24. Šiame standarte nustatytos pinigų srautų ataskaitos formos ir jose pateikti straipsniai yra privalomi, kai teisės aktų nustatytais atvejais ir tvarka finansinės ataskaitos skelbiamos viešai Juridinių asmenų registre. Įmonės savo nuožiūra negali keisti nustatytų pinigų srautų ataskaitos formų, įrašyti kitokius straipsnių pavadinimus, įterpti naujus ar išbraukti esamus straipsnius, juos pergrupuoti net ir tuo atveju, kai juose nurodytos sumos lygios nuliui. Pinigų srautų ataskaitos formose privalomų straipsnių sumas galima išskaidyti į smulkesnes sudėtines dalis ir parodyti atskirose eilutėse tik tuo atveju, jei yra šios dvi sąlygos:

24.1. to reikia dėl įmonės veiklos specifikos;

24.2. būtina norint pateikti tikrą ir teisingą informaciją apie įmonės pinigų srautus.

*Punkto pakeitimai:*

*Nr. ,
2015-05-28,
paskelbta TAR 2015-06-01, i. k. 2015-08506*

241. Pinigų srautų ataskaitoje pateikiant pinigų srautus, dėmesys turi būti skiriamas turiniui ir ekonominei esmei, o ne tik formaliems pateikimo reikalavimams.

*Papildyta punktu:*

*Nr. ,
2015-05-28,
paskelbta TAR 2015-06-01, i. k. 2015-08506*

**VIII. ĮMONĖS INVESTICINĖS IR FINANSINĖS VEIKLOS PINIGŲ SRAUTŲ PATEIKIMAS**

25. Investicinės ir finansinės veiklos pinigų įplaukos ir išmokos per ataskaitinį laikotarpį pinigų srautų ataskaitoje atskleidžiamos atskirai, išskyrus atvejus, kai pinigų srautai pateikiami grynąja verte. Šių pinigų srautų pateikimas tiesioginiu ir netiesioginiu būdu rengiamose pinigų srautų ataskaitose nesiskiria, kadangi šios pinigų srautų ataskaitos dalys rengiamos tik tiesioginiu būdu.

26. Pinigų srautai, atsirandantys dėl patronuojamųjų įmonių ir kitų verslo subjektų įsigijimo ir perleidimo, turi būti pateikiami atskirai, kaip investicinės veiklos pinigų srautai.

*Punkto pakeitimai:*

*Nr. ,
2015-05-28,
paskelbta TAR 2015-06-01, i. k. 2015-08506*

**IX. NEPINIGINIAI SANDORIAI**

27. Investiciniai ir finansiniai sandoriai, nesusiję su pinigų įplaukomis ar išmokomis per ataskaitinį laikotarpį, pinigų srautų ataskaitoje neturi būti parodomi.

*Punkto pakeitimai:*

*Nr. ,
2015-05-28,
paskelbta TAR 2015-06-01, i. k. 2015-08506*

28. Kai kurie investiciniai ir finansiniai sandoriai turi įtakos įmonės nuosavo kapitalo, įsipareigojimų ir turto pokyčiui, tačiau nedaro poveikio ataskaitinio laikotarpio pinigų srautams. Dėl šios priežasties tokie sandoriai pinigų srautų ataskaitoje nepateikiami.

*Punkto pakeitimai:*

*Nr. ,
2015-05-28,
paskelbta TAR 2015-06-01, i. k. 2015-08506*

29. Nepiniginių sandorių pavyzdžiai:

29.1. dalies įmonės skolų pavertimas kapitalu;

29.2. ilgalaikio turto įsigijimas skolon, įskaitant įsigyjamą lizingo (finansinės nuomos) būdu;

29.3. ne pinigais gauta dotacija.

**X. VALIUTINIAI STRAIPSNIAI**

30. Pinigų įplaukos ir išmokos užsienio valiuta pinigų srautų ataskaitoje turi būti pateikiamos finansinių ataskaitų valiuta pagal pinigų gavimo (išmokėjimo) dienos valiutos keitimo kursą.

31. Realizuoto valiutos kursų pokyčio poveikis daro tiesioginę įtaką pinigų kiekiui, todėl turi būti parodomas pinigų srautų ataskaitoje.

32. Realizuotas valiutos kursų pokytis susidaro registruojant valiutines ūkines operacijas arba ūkinius įvykius, kai panaudojant, atgaunant arba padengiant valiutiniuose straipsniuose užregistruotas sumas valiutos kursas pasikeičia:

32.1. nuo ūkinės operacijos arba ūkinio įvykio pirminio pripažinimo dienos iki atsiskaitymo dienos, jei po ūkinės operacijos arba ūkinio įvykio pirminio pripažinimo finansinės ataskaitos dar nebuvo sudarytos, arba

32.2. nuo paskutinės praėjusio ataskaitinio laikotarpio dienos iki atsiskaitymo dienos, jei po ūkinės operacijos arba ūkinio įvykio pirminio pripažinimo finansinės ataskaitos jau buvo sudarytos.

33. Nerealizuoto valiutos kursų pokyčio įtaka, susijusi su investicinės ir finansinės veiklos pinigų srautais, nors ir nėra susijusi su pinigų gavimu ar išleidimu, taip pat turi būti pateikiama netiesioginiu būdu sudaromoje pinigų srautų ataskaitoje. Ji turėtų būti parodoma eilutėje *Finansinės ir investicinės veiklos rezultatų eliminavimas*.

*Punkto pakeitimai:*

*Nr. ,
2015-05-28,
paskelbta TAR 2015-06-01, i. k. 2015-08506*

34. Nerealizuotas valiutos kursų pokytis yra valiutinių straipsnių perskaičiavimo dėl skirtingo valiutos kurso rezultatai:

34.1. paskutinę ataskaitinio laikotarpio dieną ir ūkinės operacijos arba ūkinio įvykio pirminio pripažinimo metu, jei po jo finansinės ataskaitos dar nebuvo sudarytos, arba

34.2. ataskaitinio ir praėjusio ataskaitinio laikotarpių paskutinę dieną, jei po ūkinės operacijos arba ūkinio įvykio pirminio pripažinimo finansinės ataskaitos jau buvo sudarytos.

35. Valiutų kursų pokyčio įtaka grynų pinigų ir pinigų ekvivalentų likučiui laikotarpio pabaigoje pateikiama pinigų srautų ataskaitoje atskira eilute, atskirai nuo pagrindinės, finansinės ir investicinės veiklos, kad būtų galima palyginti pinigų kiekį laikotarpio pradžioje ir pabaigoje.

*Punkto pakeitimai:*

*Nr. ,
2015-05-28,
paskelbta TAR 2015-06-01, i. k. 2015-08506*

**XI. BAIGIAMOSIOS NUOSTATOS**

36. Šis standartas taikomas sudarant 2011 m. sausio 1 d. ir vėliau prasidedančių ataskaitinių laikotarpių finansines ataskaitas. Standartas gali būti taikomas ir sudarant ankstesnių ataskaitinių laikotarpių finansines ataskaitas.

\_\_\_\_\_\_\_\_\_\_\_\_\_\_\_\_\_

5-ojo verslo apskaitos standarto „Pinigų srautų ataskaita“

1 priedas

**(Pinigų srautų ataskaitos, sudaromos tiesioginiu būdu, forma)**

(įmonės teisinė forma, pavadinimas, kodas)

(buveinė (adresas), registras, kuriame kaupiami ir saugomi duomenys)

(teisinis statusas, jei įmonė likviduojama, reorganizuojama ar yra bankrutavusi)

(Tvirtinimo žyma)

**20…..m……………d. PINIGŲ SRAUTŲ ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_

(ataskaitos sudarymo data)

\_\_\_\_\_\_\_\_\_\_\_\_\_\_\_\_\_\_\_                                           \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ataskaitinis laikotarpis)                                                                        (ataskaitos tikslumo lygis ir valiuta)

|  |  |  |  |  |
| --- | --- | --- | --- | --- |
| Eil. Nr. | Straipsniai | Pastabos Nr. | Ataskaitinis laikotarpis | Praėjęs ataskaitinis laikotarpis |
| **1.** | **Pagrindinės veiklos pinigų srautai** |  |  |  |
| 1.1. | Ataskaitinio laikotarpio pinigų įplaukos (su PVM) |  |  |  |
| 1.1.1. | Pinigų įplaukos iš klientų |  |  |  |
| 1.1.2. | Kitos įplaukos |  |  |  |
| 1.2. | Ataskaitinio laikotarpio pinigų išmokos |  |  |  |
| 1.2.1. | Pinigai, sumokėti žaliavų, prekių ir paslaugų tiekėjams (su PVM) |  |  |  |
| 1.2.2. | Pinigų išmokos, susijusios su darbo santykiais |  |  |  |
| 1.2.3. | Sumokėti į biudžetą mokesčiai |  |  |  |
| 1.2.4. | Kitos išmokos |  |  |  |
|  | **Grynieji pagrindinės veiklos pinigų srautai** |  |  |  |
| **2.** | **Investicinės veiklos pinigų srautai** |  |  |  |
| 2.1. | Ilgalaikio turto, išskyrus investicijas, įsigijimas |  |  |  |
| 2.2. | Ilgalaikio turto, išskyrus investicijas, perleidimas |  |  |  |
| 2.3. | Ilgalaikių investicijų įsigijimas |  |  |  |
| 2.4. | Ilgalaikių investicijų perleidimas |  |  |  |
| 2.5. | Paskolų suteikimas |  |  |  |
| 2.6. | Paskolų susigrąžinimas |  |  |  |
| 2.7. | Gauti dividendai, palūkanos |  |  |  |
| 2.8. | Kitas investicinės veiklos pinigų srautų padidėjimas |  |  |  |
| 2.9. | Kitas investicinės veiklos pinigų srautų sumažėjimas |  |  |  |
|  | **Grynieji investicinės veiklos pinigų srautai** |  |  |  |
| **3.** | **Finansinės veiklos pinigų srautai** |  |  |  |
| 3.1. | Pinigų srautai, susiję su įmonės savininkais |  |  |  |
| 3.1.1. | Akcijų išleidimas |  |  |  |
| 3.1.2. | Savininkų įnašai nuostoliams padengti |  |  |  |
| 3.1.3. | Savų akcijų supirkimas |  |  |  |
| 3.1.4. | Dividendų išmokėjimas |  |  |  |
| 3.2. | Pinigų srautai, susiję su kitais finansavimo šaltiniais |  |  |  |
| 3.2.1. | Finansinių skolų padidėjimas |  |  |  |
| 3.2.1.1. | Paskolų gavimas |  |  |  |
| 3.2.1.2. | Obligacijų išleidimas |  |  |  |
| 3.2.2. | Finansinių skolų sumažėjimas |  |  |  |
| 3.2.2.1. | Paskolų grąžinimas |  |  |  |
| 3.2.2.2. | Obligacijų supirkimas |  |  |  |
| 3.2.2.3. | Sumokėtos palūkanos |  |  |  |
| 3.2.2.4. | Lizingo (finansinės nuomos) mokėjimai |  |  |  |
| 3.2.3. | Kitų įmonės įsipareigojimų padidėjimas |  |  |  |
| 3.2.4. | Kitų įmonės įsipareigojimų sumažėjimas |  |  |  |
| 3.2.5. | Kitas finansinės veiklos pinigų srautų padidėjimas |  |  |  |
| 3.2.6. | Kitas finansinės veiklos pinigų srautų sumažėjimas |  |  |  |
|  | **Grynieji finansinės veiklos pinigų srautai** |  |  |  |
| **4.** | **Valiutų kursų pokyčio įtaka grynųjų pinigų ir pinigų ekvivalentų likučiui** |  |  |  |
| **5.** | **Grynasis pinigų srautų padidėjimas (sumažėjimas)** |  |  |  |
| **6.** | **Pinigai ir pinigų ekvivalentai laikotarpio pradžioje** |  |  |  |
| **7.** | **Pinigai ir pinigų ekvivalentai laikotarpio pabaigoje** |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_          \_\_\_\_\_\_\_\_\_\_\_\_\_\_\_              \_\_\_\_\_\_\_\_\_\_\_\_\_\_\_\_\_\_\_\_

(įmonės vadovo pareigų pavadinimas)                                    (parašas)                                     (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_           \_\_\_\_\_\_\_\_\_\_\_\_\_\_\_\_\_\_               \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vyriausiojo buhalterio (buhalterio) arba galinčio                     (parašas)                                    (vardas ir pavardė)

tvarkyti apskaitą kito asmens pareigų pavadinimas)

*Priedo pakeitimai:*

*Nr. ,
2012-08-07,
Žin., 2012, Nr.
95-4900 (2012-08-11), i. k. 11220AAISAK00VAS-11*

*Nr. ,
2015-05-28,
paskelbta TAR 2015-06-01, i. k. 2015-08506*

5-ojo verslo apskaitos standarto „Pinigų srautų ataskaita“

2 priedas

**(Pinigų srautų ataskaitos, sudaromos netiesioginiu būdu, forma)**

(įmonės teisinė forma, pavadinimas, kodas)

(buveinė (adresas), registras, kuriame kaupiami ir saugomi duomenys)

(teisinis statusas, jei įmonė likviduojama, reorganizuojama ar yra bankrutavusi)

(Tvirtinimo žyma)

**20…..m……………d. PINIGŲ SRAUTŲ ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_

(ataskaitos sudarymo data) \_\_\_\_\_\_\_\_\_\_\_\_\_\_\_\_\_\_\_\_                                                         \_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ataskaitinis laikotarpis)                                                                           (ataskaitos tikslumo lygis ir valiuta)

|  |  |  |  |  |
| --- | --- | --- | --- | --- |
| Eil. Nr. | Straipsniai | Pastabos Nr. | Ataskaitinis laikotarpis | Praėjęs ataskaitinis laikotarpis |
| **1.** | **Pagrindinės veiklos pinigų srautai** |  |  |  |
| 1.1. | Grynasis pelnas (nuostoliai) |  |  |  |
| 1.2. | Nusidėvėjimo ir amortizacijos sąnaudos |  |  |  |
| 1.3. | Ilgalaikio materialiojo ir nematerialiojo turto perleidimo rezultatų eliminavimas |  |  |  |
| 1.4. | Finansinės ir investicinės veiklos rezultatų eliminavimas |  |  |  |
| 1.5. | Kitų nepiniginių sandorių rezultatų eliminavimas |  |  |  |
| 1.6. | Iš įmonių grupės įmonių ir asocijuotųjų įmonių gautinų sumų sumažėjimas (padidėjimas) |  |  |  |
| 1.7. | Kitų po vienų metų gautinų sumų sumažėjimas (padidėjimas) |  |  |  |
| 1.8. | Atidėtojo pelno mokesčio turto sumažėjimas (padidėjimas) |  |  |  |
| 1.9. | *Atsargų, išskyrus sumokėtus avansus, sumažėjimas (padidėjimas)* |  |  |  |
| 1.10. | *Sumokėtų avansų sumažėjimas (padidėjimas)* |  |  |  |
| 1.11. | *Pirkėjų skolų sumažėjimas (padidėjimas)* |  |  |  |
| 1.12. | *Įmonių grupės įmonių ir asocijuotųjų įmonių skolų sumažėjimas (padidėjimas)* |  |  |  |
| 1.13. | *Kitų gautinų sumų sumažėjimas (padidėjimas)* |  |  |  |
| 1.14. | Trumpalaikių investicijų sumažėjimas (padidėjimas) |  |  |  |
| 1.15. | Ateinančių laikotarpių sąnaudų ir sukauptų pajamų sumažėjimas (padidėjimas) |  |  |  |
| 1.16. | Atidėjinių padidėjimas (sumažėjimas) |  |  |  |
| 1.17. | Ilgalaikių skolų tiekėjams ir gautų avansų padidėjimas (sumažėjimas) |  |  |  |
| 1.18. | Pagal vekselius ir čekius po vienų metų mokėtinų sumų padidėjimas (sumažėjimas) |  |  |  |
| 1.19. | Ilgalaikių skolų įmonių grupės įmonėms ir asocijuotosioms įmonėms padidėjimas (sumažėjimas) |  |  |  |
| 1.20. | Trumpalaikių skolų tiekėjams ir gautų avansų padidėjimas (sumažėjimas) |  |  |  |
| 1.21. | Pagal vekselius ir čekius per vienus metus mokėtinų sumų padidėjimas (sumažėjimas) |  |  |  |
| 1.22. | Trumpalaikių skolų įmonių grupės įmonėms ir asocijuotosioms įmonėms padidėjimas (sumažėjimas) |  |  |  |
| 1.23. | Pelno mokesčio įsipareigojimų padidėjimas (sumažėjimas) |  |  |  |
| 1.24. | Su darbo santykiais susijusių įsipareigojimų padidėjimas (sumažėjimas) |  |  |  |
| 1.25. | Kitų mokėtinų sumų ir įsipareigojimų padidėjimas (sumažėjimas) |  |  |  |
| 1.26. | Sukauptų sąnaudų ir ateinančių laikotarpių pajamų padidėjimas (sumažėjimas) |  |  |  |
|  | **Grynieji pagrindinės veiklos pinigų srautai** |  |  |  |
| **2.** | **Investicinės veiklos pinigų srautai** |  |  |  |
| 2.1. | Ilgalaikio turto, išskyrus investicijas, įsigijimas |  |  |  |
| 2.2. | Ilgalaikio turto, išskyrus investicijas, perleidimas |  |  |  |
| 2.3. | Ilgalaikių investicijų įsigijimas |  |  |  |
| 2.4. | Ilgalaikių investicijų perleidimas |  |  |  |
| 2.5. | Paskolų suteikimas |  |  |  |
| 2.6. | Paskolų susigrąžinimas |  |  |  |
| 2.7. | Gauti dividendai, palūkanos |  |  |  |
| 2.8. | Kitas investicinės veiklos pinigų srautų padidėjimas |  |  |  |
| 2.9. | Kitas investicinės veiklos pinigų srautų sumažėjimas |  |  |  |
|  | **Grynieji investicinės veiklos pinigų srautai** |  |  |  |
| **3.** | **Finansinės veiklos pinigų srautai** |  |  |  |
| 3.1. | Pinigų srautai, susiję su įmonės savininkais |  |  |  |
| 3.1.1. | Akcijų išleidimas |  |  |  |
| 3.1.2. | Savininkų įnašai nuostoliams padengti |  |  |  |
| 3.1.3. | Savų akcijų supirkimas |  |  |  |
| 3.1.4. | Dividendų išmokėjimas |  |  |  |
| 3.2. | Pinigų srautai, susiję su kitais finansavimo šaltiniais |  |  |  |
| 3.2.1. | Finansinių skolų padidėjimas |  |  |  |
| 3.2.1.1. | Paskolų gavimas |  |  |  |
| 3.2.1.2. | Obligacijų išleidimas |  |  |  |
| 3.2.2. | Finansinių skolų sumažėjimas |  |  |  |
| 3.2.2.1. | Paskolų grąžinimas |  |  |  |
| 3.2.2.2. | *Obligacijų supirkimas* |  |  |  |
| 3.2.2.3. | Sumokėtos palūkanos |  |  |  |
| 3.2.2.4 | Lizingo (finansinės nuomos) mokėjimai |  |  |  |
| 3.2.3. | Kitų įmonės įsipareigojimų padidėjimas |  |  |  |
| 3.2.4. | Kitų įmonės įsipareigojimų sumažėjimas |  |  |  |
| 3.2.5. | Kitas finansinės veiklos pinigų srautų padidėjimas |  |  |  |
| 3.2.6. | Kitas finansinės veiklos pinigų srautų sumažėjimas |  |  |  |
|  | **Grynieji finansinės veiklos pinigų srautai** |  |  |  |
| **4.** | **Valiutų kursų pokyčio įtaka grynųjų pinigų ir pinigų ekvivalentų likučiui** |  |  |  |
| **5.** | **Grynasis pinigų srautų padidėjimas (sumažėjimas)** |  |  |  |
| **6.** | **Pinigai ir pinigų ekvivalentai laikotarpio pradžioje** |  |  |  |
| **7.** | **Pinigai ir pinigų ekvivalentai laikotarpio pabaigoje** |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_             \_\_\_\_\_\_\_\_\_\_\_\_\_\_\_\_\_\_\_\_\_                 \_\_\_\_\_\_\_\_\_\_\_\_\_\_\_\_\_\_\_\_

(įmonės vadovo pareigų pavadinimas)                                    (parašas)                                     (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_        \_\_\_\_\_\_\_\_\_\_\_\_\_\_\_\_\_\_\_\_\_                \_\_\_\_\_\_\_\_\_\_\_\_\_\_\_\_\_\_\_\_\_

(vyriausiojo buhalterio (buhalterio) arba galinčio                   (parašas)                                     (vardas ir pavardė)

tvarkyti apskaitą kito asmens pareigų pavadinimas)

*Priedo pakeitimai:*

*Nr. ,
2012-08-07,
Žin., 2012, Nr.
95-4900 (2012-08-11), i. k. 11220AAISAK00VAS-11*

*Nr. ,
2015-05-28,
paskelbta TAR 2015-06-01, i. k. 2015-08506*

5-ojo verslo apskaitos standarto „Pinigų srautų ataskaita“

3 priedas

**(Valstybės įmonių ir savivaldybės įmonių pinigų srautų ataskaitos, sudaromos tiesioginiu būdu, forma)**

(įmonės teisinė forma, pavadinimas, kodas)

(buveinė (adresas), registras, kuriame kaupiami ir saugomi duomenys)

(teisinis statusas, jei įmonė likviduojama, reorganizuojama ar yra bankrutavusi)

(Tvirtinimo žyma)

**20…..m……………d. PINIGŲ SRAUTŲ ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_

(ataskaitos sudarymo data)

\_\_\_\_\_\_\_\_\_\_\_\_\_\_\_\_\_\_\_\_\_\_\_

(ataskaitinis laikotarpis)                                                                           (ataskaitos tikslumo lygis ir valiuta)

|  |  |  |  |  |
| --- | --- | --- | --- | --- |
| Eil. Nr. | Straipsniai | Pastabos Nr. | Ataskaitinis laikotarpis | Praėjęs ataskaitinis laikotarpis |
| **1.** | **Pagrindinės veiklos pinigų srautai** |  |  |  |
| 1.1. | Ataskaitinio laikotarpio pinigų įplaukos (su PVM) |  |  |  |
| 1.1.1. | Pinigų įplaukos iš klientų |  |  |  |
| 1.1.2. | Kitos įplaukos |  |  |  |
| 1.2. | Ataskaitinio laikotarpio pinigų išmokos |  |  |  |
| 1.2.1. | Pinigai, sumokėti žaliavų, prekių ir paslaugų tiekėjams (su PVM) |  |  |  |
| 1.2.2. | Pinigų išmokos, susijusios su darbo santykiais |  |  |  |
| 1.2.3. | Sumokėti į biudžetą mokesčiai |  |  |  |
| 1.2.4. | Kitos išmokos |  |  |  |
|  | **Grynieji pagrindinės veiklos pinigų srautai** |  |  |  |
| 2. | **Investicinės veiklos pinigų srautai** |  |  |  |
| 2.1. | Ilgalaikio turto, išskyrus investicijas, įsigijimas |  |  |  |
| 2.2. | Ilgalaikio turto, išskyrus investicijas, perleidimas |  |  |  |
| 2.3. | Ilgalaikių investicijų įsigijimas |  |  |  |
| 2.4. | Ilgalaikių investicijų perleidimas |  |  |  |
| 2.5. | Paskolų suteikimas |  |  |  |
| 2.6. | Paskolų susigrąžinimas |  |  |  |
| 2.7. | Gautos palūkanos |  |  |  |
| 2.8. | Kitas investicinės veiklos pinigų srautų padidėjimas |  |  |  |
| 2.9. | Kitas investicinės veiklos pinigų srautų sumažėjimas |  |  |  |
|  | **Grynieji investicinės veiklos pinigų srautai** |  |  |  |
| **3.** | **Finansinės veiklos pinigų srautai** |  |  |  |
| 3.1. | Pinigų srautai, susiję su įmonės savininkais |  |  |  |
| 3.1.1. | Įmonės savininko kapitalo didinimas |  |  |  |
| 3.1.2. | Į valstybės ar savivaldybės biudžetą mokama įmonės pelno įmoka |  |  |  |
| 3.2. | Pinigų srautai, susiję su kitais finansavimo šaltiniais |  |  |  |
| 3.2.1. | Paskolų gavimas |  |  |  |
| 3.2.2. | Paskolų grąžinimas |  |  |  |
| 3.2.3. | Sumokėtos palūkanos |  |  |  |
| 3.2.4. | Lizingo (finansinės nuomos) mokėjimai |  |  |  |
| 3.2.5. | Kitų įmonės įsipareigojimų padidėjimas |  |  |  |
| 3.2.6. | Kitų įmonės įsipareigojimų sumažėjimas |  |  |  |
| 3.2.7. | Kitas finansinės veiklos pinigų srautų padidėjimas |  |  |  |
| 3.2.8. | Kitas finansinės veiklos pinigų srautų sumažėjimas |  |  |  |
|  | **Grynieji finansinės veiklos pinigų srautai** |  |  |  |
| **4.** | **Valiutų kursų pokyčio įtaka grynųjų pinigų ir pinigų ekvivalentų likučiui** |  |  |  |
| **5.** | **Grynasis pinigų srautų padidėjimas (sumažėjimas)** |  |  |  |
| **6.** | **Pinigai ir pinigų ekvivalentai laikotarpio pradžioje** |  |  |  |
| **7.** | **Pinigai ir pinigų ekvivalentai laikotarpio pabaigoje** |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_           \_\_\_\_\_\_\_\_\_\_\_\_\_\_\_\_\_\_\_\_\_                   \_\_\_\_\_\_\_\_\_\_\_\_\_\_\_\_\_\_\_\_

(įmonės vadovo pareigų pavadinimas)                                (parašas)                                       (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_     \_\_\_\_\_\_\_\_\_\_\_\_\_\_\_\_\_\_\_\_\_                   \_\_\_\_\_\_\_\_\_\_\_\_\_\_\_\_\_\_\_\_\_

(vyriausiojo buhalterio (buhalterio) arba galinčio                   (parašas)                                    (vardas ir pavardė)

tvarkyti apskaitą kito asmens pareigų pavadinimas)

*Priedo pakeitimai:*

*Nr. ,
2012-08-07,
Žin., 2012, Nr.
95-4900 (2012-08-11), i. k. 11220AAISAK00VAS-11*

*Nr. ,
2015-05-28,
paskelbta TAR 2015-06-01, i. k. 2015-08506*

5-ojo verslo apskaitos standarto „Pinigų srautų ataskaita“

4 priedas

**(Valstybės įmonių ir savivaldybės įmonių pinigų srautų ataskaitos, sudaromos netiesioginiu būdu, forma)**

(įmonės teisinė forma, pavadinimas, kodas)

(buveinė (adresas), registras, kuriame kaupiami ir saugomi duomenys)

(teisinis statusas, jei įmonė likviduojama, reorganizuojama ar yra bankrutavusi)

(Tvirtinimo žyma)

**20…..m……………d.** **PINIGŲ SRAUTŲ ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_

(ataskaitos sudarymo data)

\_\_\_\_\_\_\_\_\_\_\_\_\_\_\_\_\_\_\_\_                                              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ataskaitinis laikotarpis)                                                                        (ataskaitos tikslumo lygis ir valiuta)

|  |  |  |  |  |
| --- | --- | --- | --- | --- |
| Eil. Nr. | Straipsniai | Pastabos Nr. | Ataskaitinis laikotarpis | Praėjęs ataskaitinis laikotarpis |
| **1.** | **Pagrindinės veiklos pinigų srautai** |  |  |  |
| 1.1. | Grynasis pelnas (nuostoliai) |  |  |  |
| 1.2. | Nusidėvėjimo ir amortizacijos sąnaudos |  |  |  |
| 1.3. | Ilgalaikio materialiojo ir nematerialiojo turto perleidimo rezultatų eliminavimas |  |  |  |
| 1.4. | Finansinės ir investicinės veiklos rezultatų eliminavimas |  |  |  |
| 1.5. | Kitų nepiniginių sandorių rezultatų eliminavimas |  |  |  |
| 1.6. | Po vienų metų gautinų sumų sumažėjimas (padidėjimas) |  |  |  |
| 1.7. | Atidėtojo pelno mokesčio turto sumažėjimas (padidėjimas) |  |  |  |
| 1.8. | Atsargų, išskyrus sumokėtus avansus, sumažėjimas (padidėjimas) |  |  |  |
| 1.9. | Sumokėtų avansų sumažėjimas (padidėjimas) |  |  |  |
| 1.10. | Pirkėjų skolų sumažėjimas (padidėjimas) |  |  |  |
| 1.11. | Kitų gautinų sumų sumažėjimas (padidėjimas) |  |  |  |
| 1.12. | Trumpalaikių investicijų sumažėjimas (padidėjimas) |  |  |  |
| 1.13. | Ateinančių laikotarpių sąnaudų ir sukauptų pajamų sumažėjimas (padidėjimas) |  |  |  |
| 1.14. | Atidėjinių padidėjimas (sumažėjimas) |  |  |  |
| 1.15. | Ilgalaikių skolų tiekėjams ir gautų avansų padidėjimas (sumažėjimas) |  |  |  |
| 1.16. | Pagal vekselius ir čekius po vienų metų mokėtinų sumų padidėjimas (sumažėjimas) |  |  |  |
| 1.17. | Trumpalaikių skolų tiekėjams ir gautų avansų padidėjimas (sumažėjimas) |  |  |  |
| 1.18. | Pagal vekselius ir čekius per vienus metus mokėtinų sumų padidėjimas (sumažėjimas) |  |  |  |
| 1.19. | Pelno mokesčio įsipareigojimų padidėjimas (sumažėjimas) |  |  |  |
| 1.20. | Su darbo santykiais susijusių įsipareigojimų padidėjimas (sumažėjimas) |  |  |  |
| 1.21. | Kitų mokėtinų sumų ir įsipareigojimų padidėjimas (sumažėjimas) |  |  |  |
| 1.22. | Sukauptų sąnaudų ir ateinančių laikotarpių pajamų padidėjimas (sumažėjimas) |  |  |  |
|  | **Grynieji pagrindinės veiklos pinigų srautai** |  |  |  |
| **2.** | **Investicinės veiklos pinigų srautai** |  |  |  |
| 2.1. | Ilgalaikio turto, išskyrus investicijas, įsigijimas |  |  |  |
| 2.2. | Ilgalaikio turto, išskyrus investicijas, perleidimas |  |  |  |
| 2.3. | Ilgalaikių investicijų įsigijimas |  |  |  |
| 2.4. | Ilgalaikių investicijų perleidimas |  |  |  |
| 2.5. | Paskolų suteikimas |  |  |  |
| 2.6. | Paskolų susigrąžinimas |  |  |  |
| 2.7. | Gautos palūkanos |  |  |  |
| 2.8. | Kitas investicinės veiklos pinigų srautų padidėjimas |  |  |  |
| 2.9. | Kitas investicinės veiklos pinigų srautų sumažėjimas |  |  |  |
|  | **Grynieji investicinės veiklos pinigų srautai** |  |  |  |
| **3.** | **Finansinės veiklos pinigų srautai** |  |  |  |
| 3.1. | Pinigų srautai, susiję su įmonės savininkais |  |  |  |
| 3.1.1. | Įmonės savininko kapitalo didinimas |  |  |  |
| 3.1.2. | Į valstybės ar savivaldybės biudžetą mokama įmonės pelno įmoka |  |  |  |
| 3.2. | Pinigų srautai, susiję su kitais finansavimo šaltiniais |  |  |  |
| 3.2.1. | Paskolų gavimas |  |  |  |
| 3.2.2. | Paskolų grąžinimas |  |  |  |
| 3.2.3. | Sumokėtos palūkanos |  |  |  |
| 3.2.4. | Lizingo (finansinės nuomos) mokėjimai |  |  |  |
| 3.2.5. | Kitų įmonės įsipareigojimų padidėjimas |  |  |  |
| 3.2.6. | Kitų įmonės įsipareigojimų sumažėjimas |  |  |  |
| 3.2.7. | Kitas finansinės veiklos pinigų srautų padidėjimas |  |  |  |
| 3.2.8. | Kitas finansinės veiklos pinigų srautų sumažėjimas |  |  |  |
|  | **Grynieji finansinės veiklos pinigų srautai** |  |  |  |
| **4.** | **Valiutų kursų pokyčio įtaka grynųjų pinigų ir pinigų ekvivalentų likučiui** |  |  |  |
| **5.** | **Grynasis pinigų srautų padidėjimas (sumažėjimas)** |  |  |  |
| **6.** | **Pinigai ir pinigų ekvivalentai laikotarpio pradžioje** |  |  |  |
| **7.** | **Pinigai ir pinigų ekvivalentai laikotarpio pabaigoje** |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_          \_\_\_\_\_\_\_\_\_\_\_\_\_\_\_\_\_\_\_\_\_                   \_\_\_\_\_\_\_\_\_\_\_\_\_\_\_\_\_\_\_\_

(įmonės vadovo pareigų pavadinimas)                                (parašas)                                       (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_       \_\_\_\_\_\_\_\_\_\_\_\_\_\_\_\_\_\_\_\_\_                \_\_\_\_\_\_\_\_\_\_\_\_\_\_\_\_\_\_\_\_\_

(vyriausiojo buhalterio (buhalterio) arba galinčio               (parašas)                                         (vardas ir pavardė)

tvarkyti apskaitą kito asmens pareigų pavadinimas)

*Priedo pakeitimai:*

*Nr. ,
2012-08-07,
Žin., 2012, Nr.
95-4900 (2012-08-11), i. k. 11220AAISAK00VAS-11*

*Nr. ,
2015-05-28,
paskelbta TAR 2015-06-01, i. k. 2015-08506*

**Pakeitimai:**

1.

Audito ir apskaitos tarnyba, Įsakymas

Nr. ,
2012-08-07,
Žin., 2012, Nr.
95-4900 (2012-08-11), i. k. 11220AAISAK00VAS-11

Dėl viešosios įstaigos Audito ir apskaitos tarnybos direktoriaus 2010 m. birželio 4 d. įsakymo Nr. VAS-14 "Dėl 5-ojo verslo apskaitos standarto "Pinigų srautų ataskaita" tvirtinimo" pakeitimo

2.

Audito ir apskaitos tarnyba, Įsakymas

Nr. ,
2015-05-28,
paskelbta TAR 2015-06-01, i. k. 2015-08506

Dėl Audito ir apskaitos tarnybos direktoriaus 2010 m. birželio 4 d. įsakymo Nr. VAS-14 „Dėl 5-ojo verslo apskaitos standarto „Pinigų srautų ataskaita“ tvirtinimo“ pakeitimo